Nýja Ghostbusters kvikmyndin fær nafn og plakat Sony Pictures segir að næsta Ghostbusters kvikmynd , sem leikstýrt er af Jason Reitman , hafi fengið nafnið Ghostbusters : Afterlife . Kvikmyndin , sem er skrifuð af Reitman og Gil Kenan , og framleidd af leikstjóra upprunalegu Ghostbusters myndarinnar , Ivan Reitman , var þegar komin með frumsýningardag , sem er 10. júlí 2020 . Kvikmyndin fjallar um einstæða móður , sem Carrie Con leikur , og tvö börn hennar , sem flytja í lítinn bæ og byrja að uppgötva tengsl við upprunalegu draugabanana , og dularfullt lífshlaup afa síns . Finn Wolfhard , Mckenna Grace og Paul Rudd fara einnig með hlutverk í kvikmyndinni , auk þess sem leikarar í upprunalegu kvikmyndunum taka þátt . Meðframleiðendur eru Dan Aykroyd , Kenan , Jason Blumenfeld og Michael Beugg . Hér fyrir neðan er plakatið sem birt var á netinu í dag :